માણસના આંતરિક ઉત્કર્ષ માટે ચાર બાબતો ખૂબ અગત્યની છે. – સાધના, સ્વાધ્યાય, સંયમ અને સેવા. આ ચારેય બાબતો આત્મોત્કર્ષ અને જીવનના ઉત્થાન માટે ખૂબ જરૂરી છે. એમાંની એક ૫ણ બાબત એવી નથી કે એને છોડી શકાય. બીજ, જમીન, ખાતર અને પાણી આ ચારેય ન હોય તો ખેતી થઈ શકતી નથી. વેપાર માટે એકલી મૂડીથી કામ ચાલતું નથી. એના માટે મૂડી, અનુભવ વસ્તુની માંગ અને ઘરાક આ ચારેય બરાબર હોય તો જ વેપારમાં સફળતા મળે. મકાન બાંધવું હોય તો ઈંટ, સિમેન્ટ, લોખંડ અને લાકડું આ બધાની જરૂર ૫ડે છે. સફળતા મેળવવા માટે માણસમાં આવડત, સાધન, સહયોગ અને સખત મહેનતની ધગશ હોવી જોઈએ. એવી જ રીતે આત્માની ઉન્નતિ માટે સાધના, સ્વાધ્યાય, સંયમ અને સેવા આ ચારેય ગુણની જરૂરિયાત હોય છે. એમના વગર વ્યકિત નિર્માણનો ઉદ્દેશ્ય પૂરો થઈ શકતો નથી.